open-index/open-wikipedia-markdown huggingface dataset:
36-тата одаја на Шаолин

**36-тата одаја на Шаолин** (, *Ша̀о Ли́н сāн ше́ љу̀ фа́нг*, англ. *The 36th Chamber of Shaolin*), познат и како *Мајстор-убиец* и *Мајсторот-убиец од Шаолин* — кунг-фу филм во продукција на Браќата Шо, режиран од Љу Ѓаљанг, чија главна улога ја толкува Гордон Љу. Се смета за најлегендарниот и најдобриот кунг-фу филм на сите времиња.

Приказната во филмот е измислена, но заснована на живото и делото на Сан Те, легендарен ученик на боречки вештини кој вежбал под раководство на војсководецот Чи Шан, толкуван од Гордон Љу, посвоен брат на режисерот.

„36-тата одаја на Шаолин“ надекаде се смета за најдобриот кунг-фу филм на сите времиња и клучен момент во кариерата на режисерот и глумецот. По овој филм следел продолжетокот под наслов *[[Враќање во 36-тата одаја]]*, кој бил покомичен, со Гордон Љу како главен лик и спореден глумец кој ја толкувал улогата на Сан Те, како и *[[Учениците од 36-тата одаја]]*.

## Дејствие
Младиот ученик е поведен од неговиот наставник-активист во локалниот бунт против манџурска власт. Властите го задушуваат бунтот и го ликвидираат училиштето, со тоа што ги убиваат и нивните пријатели и семејства. The young man seeks vengeance. Повреден од нападот на манџурските активисти, главнот лик бега во Шаолинскиот храм и бара да го научат кунг-фу. Отпрвин будистичките монаси го одбиваат како , но главниот игуменот се смилостивува, па го задржува момчето. Една година подоцна, младичот започнува со боречките вежби во 35-те одаи на храмот и напредува подобро од било кој друг ученик.

Меѓутоа, како што се наближува крајот на учењето, храмот го „истерува“ како маска за да може да му помогне на народот против угнетувачите. Така младичот се враќа во неговото родно место, и му помага на народот со тоа што ги учи боречки вештини. Пред завршетокот на политичката револуција која тој ја поттикнува, принуден е да се бори против неговиот соперник - функционер. На крај тој победува и се враќа во шаолинскиот храм, каде отвора нова, 36-та одаја, во која обичниот народ може да учи кунг-фу без да треба да стане монах.

## Дистрибуција
Филмот добил ДВД издание во азиската издавачка куќа на Вајнштајн Компани, Драгон Династи на 19 јуни 2007. ДВД-то содржи коментари од РЗА и филмскиот критичар Анди Клајн, како и интервју со Гордон Љу.

## Прием
„36-тата одаја на Шаолин“ нашироко се смета за најдобриот кунг-фу филм во историјата и за високовлијателно дело во својот жанр.

## Наводи

Категорија:Филмови од 1978 година
Категорија:Кинески филмови
Категорија:Хонгконшки филмови
Категорија:Кунг фу филмови
Знаме на Монголија

**Знамето на [[Монголија]]** било усвоено на 12 февруари 1992. Денешното знаме е слично со знамето од 1949, а разликата е во тоа што отстранета е петокраката. Знамето е составено од три еднакви вертикални полиња, во црвена, сина и црвена боја. На левото црвено поле има Сојомбо симбол- односно наредени геометриски фигури што претставуваат оган, месечина, земја, вода и знакот јин-јанг.

## Историски знамиња
Пред 1992, знамето на Монголска Народна Република имало жолта ѕвезда над Сојомбо симболот, симболизирајќи го социјализмот. Исто така, синото поле било посветло.


File:Flag of Mongolia (1911).svg|23x15px Знаме на ханатот Богда во Монголија (1911-1921)
Податотека:Flag of the People's Republic of Mongolia (1921-1924).svg|23x15px Знаме на Монголска Народна Република (1921-1924).
Податотека:Flag of the People's Republic of Mongolia (1924-1940).svg|23x15px Знаме на Монголска Народна Република (1924-1940)
Податотека:Flag of the People's Republic of Mongolia (1949-1992).svg|23x15px Знаме на Монголска Народна Република (1949-1992)


## Наводи

## Поврзано
* Грб на Монголија
* Химна на Монголија
* Монголија

Категорија:Национални симболи на Монголија
М
Википедија на класичен кинески јазик

**Википедија на класичен кинески јазик** (文言維基大典) е издание на Википедија на класичен кинески јазик, под управа на фондацијата Викимедија. Започната е на 31 јули 2006, Чи Сји на таа година. Класичнокинеската википедија имала 1.500 статии во април 2007. Содржините се главно поврзани со кинеската историја, особено со династијата Хан и Периодот на трите кралства.

За разлика од другите Википедии на кинески јазик, постои разлика во начинот на именување на класичнокинеската Википедија. Насловот го користи поимот „дадиен“ (大典) наместо поимот „баике“ (百科). Причината за ова е фактот што поимот „баике“ не се користел во класичниот кинески, но и бидејќи насловот го следи стандардот на именување втемелен од енциклопедијата Јунгле Дадиен (永樂大典, 1403), која се издавала во времето на династијата Минг.

Класичнокинеската Википедија исто така содржи многу статии поврзани со кинеската, јапонската и корејската култура. За жал, класичнокинеската Википедија не го поддржува наполно вертикалното писмо, начинот на кој се пишувал класичниот кинески јазик, од технички причини. За среќа постои ограничена вертикална поддршка за извесни поетски дела. (пример) Бројките во оваа Википедија се пишуваат со кинески наместо со арапски знаци, за разлика од останатите Википедии на кинески јазик.

Класичнокинеската Википедија трпи влијанија од пишаните стилови од Тајван, Хонгконг и Макао повеќе отколку други синосферски култури. На пример:
* Користи традиционални кинески знаци, кои се стандардни во Тајван, Хонгконг и Макао. Така, '教'(U+6559), што е тајвански стандард, се претпочита наместо '敎'(U+654E), што е корејски стандард. 
* Користи современа кинеска интерпункција.

## Поврзано
* Кинеска Википедија
* Кинески енциклопедии

Класичен кинески
Грб на Монголија

**Грбот на Монголија** (монголски Монгол улсын төрийн сүлд, *Mongol ulsyn töriin süld*) бил усвоен во 1992 година со распаѓањето на комунистичкиот систем во државата. Околу грбот има прстен што ја симболизира вечноста а внатрешноста е сина и го симболизира небото. Во ценмтарот има симбол изработен од комбинација на сојомбо знакот и јавач и ја симболизира монголската нзависност и дух. Над симболот има три камења, што во монголската традиција овозможува остварување на желби и ги симболизира минатото, сегашноста и иднината. Под симолот има планински венец со колце на судбината. На дното се наоѓа церемонијална марама.

## Историски грбови

Image:Coat of Arms of the People's Republic of Mongolia (1940 - 1941).svg|Грб на Народна Република Монголија 1940 - 1941
Image:Coat of Arms of the People's Republic of Mongolia (1941 - 1960).svg|Грб на Народна Република Монголија 1941 - 1960
Image:Coat of Arms of the People's Republic of Mongolia (1960-1991 version).png|Грб на Народна Република Монголија 1960-1991


## Наводи

## Поврзано
* Знаме на Монголија
* Химна на Монголија

Грб
Монголија
Ватерполо

мини|десно|Ватерполо натпревар
**Ватерполо** е екипен спорт кој комбинира елементи од ракомет и пливање. Учествуваат по две екипи со по седум играчи (еден од нив е голман). Со фудбалот, е најстариот екипен спорт кој се појавил на програмата на Олимписките игри, уште од 1900 година.

Целта на играта е да се постигнат повеќе погодоци во голот. Секој погодок се смета како еден бод (гол). На почетокот на секоја четвртина по еден играч од секоја екипа плива кон средината на игралиштето каде што се наоѓа топката, а екипата чиј играч прв доплива до топката го има првиот напад. Натпреварот се игра во четири четвртини, кои траат по 7 за младите и 8 минути за постарите од 16 години.

Ватерполото е многу физички и напорен спорт и често се наведува како еден од најтешките за играње.
## Наводи

*
Категорија:Водени спортови
Категорија:Екипни спортови
Биосигурност

мини|Знак за биосигурност за употреба на фарма или земјоделско подрачје кое доживува свинска треска (пример во Холандија).

**Биосигурноста** ги заштитува економијата, природната околина и
здравјето на луѓето од штетници и болести.
Таа вклучува обиди да се спрече доаѓање на нови штетници и болести и да се
помага контролирањето на епидемиите кога тие ќе се појават.

## Економска перспектива

Бидејќи извозот на земјоделски производи секоја година носи милијарди долари, битно е да се има мерки преземено во биосигурноста.
Само една појава на некоја посериозна болест или штетници би ја
запрела трговијата и сериозно би влијаела на вработеноста на
земјоделците/сточарите и заедниците покрај оние кои се директно
вклучени во индустријата.
Некоја нова животинска болест која може да се пренесува на луѓето, на
пример, птичјиот грип, би можела да има
влијание на здравството, школството, угостителството, патувањето,
туризмот и деловните инвестиции на една или повеќе држави.

## Биосигурност во Австралија

Активностите кои Австралија ги спроведува пред граница ја намалуваат
опасноста егзотични штетници и болести да дојдат во Австралија. Пред се,
ставот на Австралија за одбрана е да им се помогне на соседните земји да ја
подобрат нивната биосигурност. Дел од предграничните активности се
сосредоточени на тоа да се учествува при утврдувањето трговските стандарди,
проценување на опасноста од увоз, организирање на карантин во странство и
заштита на северни граници со Азија.
## Поврзано
* Биотероризам

## Извор
''Австралискиот државен оддел за земјоделство, рибарство и шумарство.'' 

Категорија:Екологија
Политички партии во Монголија

**Политчките партии** во Монголија го изразуваат плурализмот и парламентарната демократија во државата. Во Монголија постојат осум поголеми политички партии меѓу кои,

* Партија на Граѓанска Волја (*Irgenii Zorig Nam*)
* Демократска партија (*Ardchilsan Nam*)
* Монголска Зелена Партија
* Монголска Народна Револуционерна Партија (*Mongol Ardyn Khuvisgalt Nam*) - на власт 
* Партија Татковина (*Ekh Oron Nam*)
* Национална Нова Партија (*Ündesnii Shine Nam*)
* Народна Партија (*Ard Tümnii Nam*)
* Републиканска Партија (*Bügd Nairamdakh Nam*)

## Поранешни партии
* Монголска Национална Демократска Партија (МНДП) - преобразена во Демократска Партија
* Монголска Социјал-Демократска Партија (МСДП) - преобразена во Демократска Партија

Категорија:Политика на Монголија
Сојомбо (писмо)

**Сојомбо** (монголски: Соёмбо бичиг/ *soyombo bichig*) — писмо развиено од монголските монаси и научникот Ѕанабаѕар во 1686 година за пишување на монголски јазик. Истото писмо се користи за пишување и на тибетски јазик и санскрит.
Специјален знак од писмото, наречено *сојомбо* стана национален симбол на Монголија и е дел од знамето на Монголија од 1921 година и на грбот на Монголија од 1992 година.

## Создавање
Сојомбо писмото било создадено како четврто писмо за пишување на монголски јазик, само 38 години по создавањето на чистото писмо.
Според постоечка легенда во Монголија, Занабазар видел знаци во вид на букви на небото што тој подоцна ги претворил во писмо за пишување. Името на писмото сојомбо е поврзано со таа легенда, па така на санскритски јазик сојомбо значи *самоздадено*.
Писмото е слоговни и засновано на девангарското писмо, а додека формите на буквите потекнуваат од индиското ранџанско писмо. Денес не е познато за сигурно дали Ѕанабаѕар го создал писмото комплетно сам или позајмувал од други јазици.

## Употреба
framed|right|Пример за комбинација на слогови
Источните Монголци го користеле писмото само за церемонијално и декоративно писмо. Ѕанабаѕар го создал писмото за преведување на будистички текстови од санскритски или тибетски, и тој и неговите ученици го користеле само за тоа.
Бидејќи писмото било премногу комплицирано за секојдневна употреба, неговата употреба денес веќе не постои. Покрај историските документи, тоа може да се најде на храмови. Исто така се користи и за изучување на монголскиот јазик и неговиот развој.

## Сојомбо знакот
thumb|right|Двете варијанти на симболот ''Сојомбо''
Монголците ги дале следните значења на елементите на симболот (од горе па надолу):

* Огнот е симбол на богатството и успехот. Трите јазици на огнот ги претставуваат минатото, сегашноста и иднината.
* Сонцето и месечината се стари симболи за таткото небо, а последично на тоа и потеклото на Монголците.
* Двата триаголника потсетуваат на врв на стрела или копје. Тоа симболизира на пораз на внатрешните и надворешните непријатели на Монголија.
* Двата хоризонтални ректијангли даваат стабилност на кружната форма. Формата претставува чесност и правичност на луѓето од Монголија, безразлика дали се на врвот или на дното од општеството.
* Двете риби се еднакви со кинескиот јин-јанг знак, што симболизира хармонијата помеѓу мажот и жената.
* Двата ректијангли се претставени како ѕидови на тврдина. тие претставуваат единство и сила.

## Азбука

thumb|500px|centre|Монголските знаци на сојомбо писмото. Горната линија ги претставува самогласките и специјалните знаци, а долната линија ги покажува почетните и крајните согласки.

## Уникод
Сојомбо не е кодиран според Уникод 5.0. Има иницијатива за вклучување во низата 11100-1113F.

## Поврзано
* Монголски системи на пишување
* Монголска азбука
* Сојомбо (симбол)

## Надворешни врски
* Сојомбо писмо - Омниглот
* Сојомбо фонтови (TeX/Metafont)
* Сојомбо фонтови (TTF)

Категорија:Сојомбо писмо
Категорија:Монголски писма
Асирски новоарамејски јазик

**Асирскиот новоарамејски јазик**  — јазик кој спаѓа во групата на семитски јазици и во подгрупата на арамејски јазици. Асирскиот новоарамејски јазик не треба да биде помешен со акадскиот јазик, стариот дијалект на реонот кој бил зборуван во околу 8 век п.н.е. И покрај тоа што овој јазик спаѓа во групата на арамејски јазици, сепак тој не многу нејасен од страна на говорителите на современиот јазик. Најточно, асирскиот новоарамејски јазик бил зборуван во областа помеѓу езерото Урмија, северозападно во Иран и Сирт, југоисточно во Турција. Во моментот, овој јазик претставува јазик на кој зборува “светската дијаспора“. Повеќе од оние кои го зборуваат овој јазик се членови на Асирската источна црква.

Категорија:Семитски јазици
Категорија:Јазици во Ерменија
Категорија:Јазици во Иран
Категорија:Јазици во Ирак
Категорија:Јазици во Сирија
Категорија:Јазици во Турција
Категорија:Јазици во Израел
Категорија:Новоарамејски јазици
Категорија:Флективни јазици
Категорија:Јазици во Грузија
Сенајски јазик

**Сенајски јазик** — јазик кој спаѓа во групата на семитски јазици и во подгрупата на источни арамејски јазици. Овој јазик претставува еден вид современ арамејски јазик и е многу сличен на сирискиот јазик. Тој го претставува јазикот на асирците кои живеат во областа Сенандај во иранскиот Курдистан. Во моментот, повеќе од говорниците на овој јазик живеат во Калифорнија, САД како и во престолнината на Иран, Техеран. Во голем степен, тие се членови на католичката црква. Самиот град Сенандај се наоѓа во југоисточната периферија во областа во која се зборува на современи арамејски јазици. Според неговата географска положба, тој се разликува од многу дијалекти од арамејските јазици.

Категорија:Семитски јазици
Категорија:Јазици во Иран
Категорија:Новоарамејски јазици
Којсанџачки сириски јазик

**Којсанџачки сириски јазик** — јазик кој спаѓа во групата на семитски јазици. Овој јазик е јазик кој се смета за современ јазик го подгрупата на источноарамејски јазици. Говорниците на овој јазик се нарекуваат „Сурати“. Се зборува во градот Кој Санџак како и во покраината Ербил во североисточен Ирак. Повеќето говорници на овој јазик се Католици.

Категорија:Семитски јазици
Категорија:Јазици во Ирак
Категорија:Новоарамејски јазици
Хертевински јазик

**Хертевински јазик** — јазик кој спаѓа во групата на семитски јазици и во подгрупата на модерните источни арамејски јазици. Во минатото, овој јазик бил зборуван низ многубројни села во провинцијата Сирт во југоисточна Турција. Оние кои го разбираат односно зборуваат хертевинскиот јазик обично, во голем степен се емигранти надојдени од западот и се со христијанска католичка веросиповед.

Категорија:Семитски јазици
Категорија:Јазици во Турција
Категорија:Новоарамејски јазици
Устав на Монголија

**Уставот на Монголија** е усвоен на 3 јануари 1992 година, а насила стапи на 12 февруари и траеше од 1992 до 2001 година. Новиот устав основа парламентарна демократија во Монголија, загарантирана слобода на религија, човекови права, слободен транспорт на стока и луѓе итн. Тоа е највисокиот правен акт и беше напишан по монголската демократска револуција. Со овој документ се икуна Народна Република Монголија. Претходни устави на Монголија датираат од 1924, 1940 и 1960 година.

## Надворешни врски
* Текст на уставот од 1992  (монголски)
* Превод на англиски јазик  верзијата од 1992.

Категорија:Политика на Монголија
Демографија на Монголија

thumb|right|200px|Младо монголско момче
thumb|right|Демографијата на Монголија, сметано во илјади
**Демографијата на Монголија** е шаренолика и сѐ поурбана. Животот денес во Монголија станува сѐ поурбан. Некаде половина од населението живее во главниот град на државата, Улан Батор, и во другите провинциски центри. Во остатокот на државата преовладува полуномадскиот живот. Природниот прираст на Монголија е 1,54% според пописот во 2002. Две третини од населението е под 30 години, од кои 36% се население под 14 години.

* - Во пописот од 1956 беа вметнати и уријанхајците 
** - вклучувајќи и чантуци узбеци,туванци, кошуди, котоидци,цатанци

## Наводи

*
Монголски тугрик

**Тугрикот** (монголски: *төгрөг*) (MNT, Tugrik, ₮) е официјална парична единица на Монголија. Тугрикот бил воведен на 9 декември 1925 година, со вредност истоа со вредноста на советската рубља, каде еден тугрик и една рубља биле исто со 18 грама сребро. Тоа го заменило монголскиот долар и стана легална парична единица на 1 април 1928.
Помалите вредности од еден тугрик денес не се користат, тие само се продаваат на туристи или колекционери.

## Монети

## Банкноти

## Поврзано

* Монголија
* Економија на Монголија

## Надворешни врски
*Монголски банкноти, Банка на Монголија
*Историја на монголските тугруци и слики

Категорија:Економија на Монголија
Категорија:Азиски валути
Категорија:Валути во оптек
Тибет

мини|220|Тибетската Висорамнина
**Тибет** (, ; , ; ) — подрачје во Средна Азија, дом на тибетскиот народ. Се наоѓа на просечна надморска висина од 4.900 м и често е нарекуван„*Кров на светот*“. Најголемиот дел од историскиот регион Тибет денес се наоѓа во составот на Народна Република Кина.

Под поимот Тибет се подразбира големо подрачје под влијание на тибетската култура и се состои од традиционалните покраини Амдо, Кам и У-Цанг (Дбус-Гцанг). Во составот на Народна Република Кина постои автономен регион Тибет, покраини која ги опфаѓа само У-Цанг и западниот регион Кам. Источниот дел на регионот Кам и регионот Амдо се наоѓаат во составот на кинеските покраини Ќингхај, Гансу, Јинан и Сечуан.

## Знамето на Тибет
[мини|[Знаме на Тибет]]
Моменталната верзија на тибетското знаме ја претставил XIII далај-лама во 1912. Во минатото Тибет бил независна држава и поради тоа некои го оспоруваат правото на властите на НР Кина на тој простор. Во периодот кога Тибет бил во составот на Монголското и Кинеското царство успеал да сочува одреден степен на самостојност.

Во 1951 година Тибет бил окупиран од страна на НР Кина. Владата на Тибет предводена од XIV далај-ламa во 1959 била присилена да ја напушти татковината и вспоставила влада во егзил во Дармсала во северна Индија. Владата во егзил бара независност на Тибет, повикувајќи се на историското право и постоење на древната тибетска држава. Таа продолжила да го користи знамето, чие прикажување влаадата на Кина го има забрането за да ги одврати тежнеењата за независност.

## Потекло на поимот

Името **Тибет**, кое се користи во повеќето европски јазици потекнува од арапскиот или персискиот *Töbän* - висина, висорамнина. Тибеќаните својата татковина ја нарекуваат **Бод** (така се изговара по некои тибетски дијалекти). Се смета дека надобар превод на тој збор е „Татковина“. Кинеското име за Тибет е **Ш'иѕан**'. Постојат повеќе значења на ова име.

## Галерија

Податотека:IMG 1972 Sakya.jpg|Монаси од манастирот Саќа
Податотека:IMG 1719 Gyantze.jpg|Ѓанце
Податотека:IMG 1125 Lhasa Sera.jpg|Монаси на Сера
Податотека:YumbuLhakhang.jpg|Џамбо Лаканг
Податотека:Drepung monastery.jpg|Манастирот Дрепунг
Податотека:Tibet Autonomous Region in China (undisputed + other de-facto hatched) (+all claims hatched).svg
Податотека:IMG 1206 Lhasa Potala.jpg|Поранешниот штаб на далај-ламата
Податотека:Painting Thangka Lhasa Tibet Luca Galuzzi 2006.jpg|Слика на Тангка
Податотека:Litang-ninos-c01-f.jpg|Тибетски деца
Податотека:Full Map of Tibet WDL317.png|alt=tibet map|Tибет мапа


## Надворешни врски

* Tibetan Studies Internet Resources
* Слики од Тибет
* Haiwei Trails - Timeline of Tibet
* The Language of Tibet
* Tibet Photo Gallery - A complete Travel Photos 
*Tibet Maps


Категорија:Региони во Азија
Категорија:Средна Азија
Категорија:Историски области
Пекиншки организационен комитет

**Пекиншкиот организационен комитет**, познат и по кратенката **ПОК** (BOCOG) е неформалното име на Пекиншкиот организационен комитет за Летните олимписки игри - 2008 во Пекинг. Претседател на ПОК е Лиу Ки.

Пекиншкиот организационен комитет има и меѓународен и домашен правен конзилиум, Morrison & Foerster и King & Wood посебно.

На 28 јануари, ПОК зема контрола над водената коцка.

## Наводи


Категорија:Летни олимписки игри - 2008
Захарија Шумљанска

**Захарија Василева Шумљанска** (Могила, 15 мај 1864 — Софија, 18 ноември 1937) — македонски просветен работник, добротвор од времето на македонската револуционерна борба. Завршила гимназија во Пловдив во 1885 г. Долгогодишна учителка е во Воден, Едрене, Скопје, Солун и др. Ја помага ослободителната борба на населението во Македонија. По Илинденското востание организира сиропиталишта за децата на настраданите дејци во востанието. По Балканските војни била во Софија и активно се занимавала со добротворна дејност. Починала во 1937 г.

Во нејзина чест стои забележителен споменик во селото Могила.

## Наводи

Категорија:Македонски револуционери
Категорија:Починати во 1937 година
Категорија:Македонски преселници во Софија
Категорија:Починати во Софија
Категорија:Погребани на Централните софиски гробишта
Категорија:Македонски општественици
Категорија:Луѓе од Могила
Туројо

**Туројо** или (*сурајт*, *суројо*) — јазик кој спаѓа во групата на семитски јазици и во подгрупата на современите источни арамејски јазици како и дел од современиот западен сириски јазик. Овој јазик се зборува во источна Турција како и во некои делови на од Сирија. Говорниците на овој јазик се членови на Сириската православна црква. Самиот збор *туро* (ṭuro) означува планина, а истовремено во Турција и постои планина по име туројо која се наоѓа во близина на градот Тур Абдин. Постаро име кое било користено за овој јазик е *урајт* ( urayt). Во моментот, сѐ уште нема докази зошто точно на овој јазик му било променето неговото име.
Овој јазик најмногу се зборува во Турција и Сирија, како и во Аргентина, Австрија, Белгија, Бразил итн.

Категорија:Семитски јазици
Категорија:Јазици во Турција
Категорија:Јазици во Сирија
Категорија:Новоарамејски јазици
Категорија:Загрозени јазици во Азија
Млахсо

**Млахсо** — јазик кој спаѓа во групата на семитски јазици и во подгрупата на источни арамејски јазици како дел од модерниот западниот сириски јазик. Овој јазик е мртов јазик, зборуван во источна Турција како и во североисточна Сирија. Говорниците на овој јазик се членови на Сириската православна црква. Млахсо е мошне сроден со јазикот туројо. Последниот говорител на овој јазик, *Ибрахим Хана,*  починал во 1998 година. Во наредните години се сметало дека неговото поколение добро го разбира овој јазик, но сепак тоа било така.

Категорија:Семитски јазици
Категорија:Мртви јазици во Азија
Категорија:Новоарамејски јазици
Категорија:Јазици во Турција
.mn

**.mn** е интернет кодот од највисоко ниво за Монголија. Администриран е од Datacom. Името на домеинот е создаден од првите две согласки од името на државата Монголија.
Некои второстепени домеини што се користат се:

* .gov.mn - владини установи
* .edu.mn - образовни установи
* .org.mn - непрофитни организации
 
Домеинот .mn сè повеќе станува користен во американската држава Минесота, но сѐ уште не широко признаен. Домеинот во Минесота се користи за локални страни. Во Минесота, покрај .mn, највеќе се користи .mn.us или .mn.gov.

Категорија:Највисоки државни домени
Хебрејски јазици

**Хебрејски јазици** се група на јазици што се тесно поврзани со хебрејскиот јазик. Јазиците се зборуваат или се зборувале на Блискиот Исток, воглавном околу Израел, Палестина, Јордан и Сирија. Во оваа група на јазици спаѓаат:

* Библиски хебрејски јазик †
* Мишнајски хебрејски јазик †
* Средновековен хебрејски јазик †
* Мизрашки хебрејски јазик 
* Јеменски хебрејски јазик 
* Сефардски хебрејски јазик 
* Ашкенашки хебрејски јазик 
* Самарјански хебрејски јазик 
* Хебрејски јазик
 

Категорија:Семитски јазици
Категорија:Хебрејски јазици
Јудеоарамејски јазик

**Јудеоарамејски јазик** — збирен поим за неколку јазици што се под влијание на хебрејски јазик, како на пример арамејски јазик и новоарамејски јазик.
Овој јазик спаѓа во групата на семитски јазици и во подргупата на источни арамејски јазици. Арамејските како и хебрејските јазици спаѓаат во групата на семитски јазици, и двете групи на јазици имаат многу заеднички одлики. Од околу VII век п.н.е. арамејскит јазик станал на еден начин службен јазик на Блискиот Исток. Овој јазик бил користен од страна на дипломатијата и трговците но не и од Евреите.  Така, за меѓусебно разбиране помеѓу овие два народа со текот на времето бил создаден овој јазик.

## Денешни дијалекти
Во оваа група спаѓаат:
* Барзански јудеоновоарамејски јазик — зборуван во Ирак и Курдистан.
* Халаула — зборуван во Иран.
* Лишански дениски јазик — зборуван во Ирак.
* Лишански дидански јазик — зборуван во Иран
* Лишански ношански јазик — зборуван во Ирак.

Категорија:Семитски јазици
Мандејски јазик

**Мандејски јазик** — литургиски јазик на мандејската религија. Сепак, жива форма на јазикот се развила од класичниот мандејски јазик и познат е како неомандаички или модерен мандејски јазик и се зборува од мала заедница на население во Иран.

Категорија:Семитски јазици
Категорија:Јазици во Иран
Категорија:Јазици во Ирак
Категорија:Богослужбени јазици
Легијата

**Легијата** — рап група создадена во 2000 година од повеќе групи и соло-артисти. Како нејзина предгрупа се смета Против Сите создадена во 1991. Многу е популарна кај младите и егзистира во сите аспекти на хип-хоп жанрот во Македонија. Има претрпено неколку за жал менувања на составот, а денес во Легијата спаѓаат :

* Да Џака Накот 
* Таззак Акабатов
* LD Pistolero 
* Брус 
* Страјк 
* Блажеј 
* Ронин
* Dzole-Wu
* DJ Славе
* Kemp OD
* Taz
* Tonyo San

Првиот официјален албум на Легијата е издаден во 2008 година, а албумот е наречен „Лош Ден за Империјата“.

## Дискографија
* 1992 - Против Сите - Албум насловен Black Sunset & Paramecium (Demo)
* 1995 - Против Сите - Сакам Да Удрам Гз (Demo)
* 1997 - Против Сите со C.O.N.Fusion - 150 минути ХардКор Рап во твојот газ волу.1 (Freestyle Tape)
* 1999 - Против Сите - Сагата Продолжува...
* 2000 - Легијата - Бегство... (Не официјален Албум - Демо)
* 2001 - Да Џака Накот - Неопходно Зло
* 2002 - Легијата - Suriken Records prezents SK Street Bitz
* 2004 - Да Џака Накот - Нема Повеќе Тајни
* 2004 - РНС - Цветот на Светот
* 2006 - Да Џака Накот - Биомеханика (Дупло CD)
* 2007 - Да Џака Накот - Темни Улици (EP)
* 2007 - Да Џака Накот - Реанимација
* 2008 - Да Џака Накот - Suriken Records prezents MK Street Bitz
* 2008 - СТР2 - Не заборавај...
* 2008 - Легијата - Лош ден за империјата
* 2009 - Green Out -  Некој Скопски бандити
* 2009 - Таззак Акабатов - Од Против Сите до Легијата
* 2010 - Тонио Сан - Друштвото на мртвите поети
* 2010 - Легијата - Деценија
* 2011 - Страјк - Кутија
* 2011 - Против Сите - Вистински Приказни
* 2012 - Тонио Сан - Синтеза на ум и меч
* 2013 - ЛД Пистолеро - После мостот
* 2013 - Да Џака Накот - Божјиот прототип
* 2014 - Green Out - Рапаноја
* 2015 - Страјк - Земен рај
* 2015 - Кемп О.Д. - Скриениот змеј
* 2015 - Да Џака Накот - Неопходно зло 2020
* 2016 - Легијата - Легијата на Проколнатите
* 2019 - ЛД Пистолеро - Далеку
* 2019 - Страјк - Низ мојот живот
* 2022-да Џака Накот- live On no Evil 
* 2025-Лд Пистолеро -друга клапа 

Категорија:Македонски хип-хоп групи
Категорија:Македонски Рап
Категорија:Појавено во 2000 година во Македонија
Клинтон (река)

thumb|220px|Реката Клинтон во Маком Округ

**Клинтон** е мала река во американската држава Мичиген. 

Реката започнува од севрниот дел на округот Окланд и се завршува кај округот Маком. Главни пристаништа на реката се: Стерлинг Хајтс, Понтијак, Клинтон Тауншип, Херисон Тауншип, и Ворен.



Категорија:Метро Детроит
Сенека (народ)

**Сенека** (сен. *Onöndowága*) е група на американски староседелци во Северна Америка. Сенеканците се најзападната нација од Ирокеската лига. Поради немање на доволно податоци за нивниот точен број, се фигурира со бројката од 15.000 до 25.000 Сенеканци во Канада, во близина на Брандфорт, Онтарио, и во САД, околу Бафало (Њујорк) и Оклахома.

## Потекло и значење на името
Народот Сенека себеси се нарекува **Onöndowága**', што значи "Народот од Големото Брдо", и има идентичен ендоним со народот Онондага. Со користењето на формацијата ("People of the Longhouse") во 1142, Сенеканците стануваат познати како "чувари на западната врата", бидејќи живеат најзападно од сите ирокески нации.

## Наводи

## Литература
* *Dating the Iroquois Confederacy* essay by Bruce E. Johansen, ND.
* Anthony F.C. Wallace, *The Death and Rebirth of the Seneca* (New York: Vintage Books, 1969). ISBN 0-394-71699-X.
* William Cronon, *Changes in the Land: Indians, Colonists, and the Ecology of New England* (New York: Hill and Wang, 1983).  ISBN 0-8090-0158-6
* Robert H. Keller & Michael F. Turek, *American Indians & National Parks* (Arizona: University of Arizona Press, 1998). ISBN 0-8165-2014-3

## Напредна литература
* Cadwallander Colden,  *The History of the Five Indian Nations: Depending on the Province of New York in America* (New York: Cornell University Press, 1958). ISBN 0-8014-9086-3
* Allen W. Trelease, *Indian Affairs in Colonial New York: The Seventeeth Century* (Bison Books, 1997). ISBN 0-8032-9431-X
* Daniel K. Richter, *The Ordeal of the Longhouse: The Peoples of the Iroquois League in the Era of European Colonization* (North Carolina: University of North Carolina Press, 1992). ISBN 0-8078-4394-6
* Francis Jennings, *The Ambiguous Iroquois Empire: The Covenant Chain Confederation of Indian Tribes with English Colonies* (New York: W. W. Norton & Company, 1984). ISBN 0-393-30302-0
* Jeanne Winston Adler, *Chainbreaker's War: A Seneca Chief Remembers the American Revolution* (New York: Black Dome Press, 2002). ISBN 1-883789-33-8

## Надворешни врски
* Сенеканска нација на Индијанци (SNI) 
* Историски и културни информации за Сенека 
* Информации за Сенека 
* Seneca Allegany Casino 
* Seneca Niagara Casino 
* Seneca Gaming Corporation
* Сенека јазик
* Тонаванда Сенека Историја
* General Tonawanda/Haudenosaunee Information 
* How the Sullivan-Clinton Campaign Dispossessed the Seneca
* Taxation on Seneca Territory 



Категорија:Ирокези
Категорија:Староседелски народи во Северна Америка
Категорија:Народи во САД
Категорија:Народи во Канада
Дирборн (Мичиген)

thumb|220px|Местоположба на Дирборн во Мичиген
thumb|left|220px|Седиште штаб на Форд

**Дирборн** () е град во американската држава Мичиген. Овој град според статистиките во 2007 година, има 92&nbsp;382 жители. Компанијата Форд има главен штаб тука. Најголемата џамија во Северна Америка се наоѓа во Дирборн.

Категорија:Градови во Мичиген
Категорија:Метро Детроит
Категорија:Вејн (округ во Мичиген)
Категорија:Населени места основани во 1893 година
Тигрињски јазик

**Тигрињскиот** или само **тигриња** (ትግርኛ, /*tigriññā*/) е семитски јазик, дел од групата на северноетиопски семитски јазици. Јазикот е мајчин јазик на народот Тигрињци, кои живеат во Етиопија и Еритреја. Во Еритреја тигриња е најголемиот јазик во државата, а воедно и службен јазик на Еритреја. Во Етиопија јазикот се зборува во Тиграјскиот регион.

## Номенклатура
Нема сеопфатно име за луѓето кои збориваат тигриња (односно сеопфатно месно име). Во Етиопија се користи следната номенклатура: *tigrāwāy* (за маж), *tigrāweytī* (за жена), *tigrāwōt*  или *tegaru* (множина). Во Еритреја службено народот е познат како *Bihére-Tigrigna* („нација Тигриња“).

## Распоространетост
Тигриња е најголемиот јазик во Еритреја, и четврт најголем јазик во Етиопија. Јазикот го зборуваат и припадниците на тигрињската емиграција во Судан, Саудиска Арабија, Израел, Германија, Италија, Шведска, САД, Австралија и Канада.

## Дијалекти
Дијалектите на тигриња се разликуваат еден од друг на лексичко, фонолошко и граматичко ниво. Се смета дека ниту еден дијалект не е земен како стандардна форма на тигриња.

## Гласови

## Писмо
Јазикот се пишува со етиопското писмо. Ова писмо првично се развило за потребите на јазикот гиз. Ова писмо е абугида, каде секој карактер има согласка и самогласка. Карактерите се подредуваат во зависност од комбинацијата.

## Наводи

## Надворешни врски
* Часови по тигриња за емигранти во Шведска 
* Семрежна страница за тигриња 
* Етиопско писмо 

Категорија:Северноетиопски семитски јазици
Категорија:Јазици во Етиопија
Категорија:Јазици во Еритреја
Категорија:Флективни јазици
Тигре (јазик)

**Тигре** (гез: ትግረ *tigre*) е семитски јазик што е многу сличен и потсетува на класичниот јазик гез. Исто така јазикот е доста сличен и со тигриња. Јазикот го зборуваат околу милион луѓе во Еритреја, и помал број во Судан.

## Гласови




Категорија:Семитски јазици
Гиз

**Гиз** (ግዕዝ, **' ) порано наречен **етиопски''', е стар јазик од групата на семитски јазици. Јазикот се зборувал во денешна Етиопија и Еритреја. Подоцна јазикот бил службен јазик на Аксумското кралство и етиопскиот двор. 

Денес јазикот гиз опстојува во употреба само како литургиски јазик на Етиопската православна црква, Етиопската католичка црква и на еврејската заедница. Но за тие цели се користи и амхарскиот јазик во Етиопија, односно тигриња во Еритреја.

## Поврзано
* Гиско писмо - етиопска азбука
* Тигре (јазик)
* Тигриња (јазик)

## Наводи

## Надворешни врски
*Блог за класичен етописки јазик (гиз) 
*Џ.М. Харден, „Вовед во етиопската христијанска книѓевност“ (1926) 

Категорија:Семитски јазици
Категорија:Мртви јазици во Африка
Категорија:Богослужбени јазици
Амхарски јазик

**Амхарскиот** (አማርኛ, /amarɨɲːa/) е семитски јазик, дел од подгрупата на етиопски јужносемитски јазици. Јазикот е мајчин јазик на Амхарите, „лингва франка“ во Етиопија и службен јазик на федерално ниво во државата.

Амхарскиот најверојатно првично се развил  како резултат на мешање на различни кушитски и семитски говори (супстратуми) за да се олесни комуникацијата помеѓу народите кои зборувале мешавини од различни јазици. Оваа јазична форма им овозможила на војската (па и народот)  да комуницираат и да развијат комуникативно средство кое било различно и независно од етиопската црква и нејзиниот етопски јазик.

Денес амхарскиот е работен (службен) јазик на Етиопија на федерално ниво, како и работен јазик на неколку сојузни држави во Етиопија. Со вкупно 21,811,600 говорници според податоците од 2007, вклучувајќи и 4,000,000 жители кои го говорат како втор јазик, амхарскиот е вториот најзборуван семитски јазик во светот, веднаш зад арапскиот.

Амхарскиот се пишува од лево кон десно користејќи го етиопското писмо. Писмото е абугида. Нема универзално прифатлив систем за транслитерација на амхарскиот. Системот за транслитерација кој се користи тука е често користен систем на академско ниво.

## Статус
Уште од 12 век амхарскиот бил службен јазик на судовите, кралските дворови, трговски јазик, јазик на војската и јазик за секојдневна комуникација. Денес останува како службен јазик на Етиопија. Според податоците од 2007 година, амхарскиот го зборувале 21.6 милиони луѓе во Етиопија а има и дополнителни 4 милиони луѓе кои го зборуваат како втор јазик. Дополнително, надвор од Етиопија јазикот го зборуваат околу 3 милиони . Етиопските Евреи во Етиопија и Израел исто така зборуваат на амхарски. Во Вашингтон јазикот станал еден од шесте јазици, различни од англискиот, дел од Актот за јазична пристапност од 2004 година, со што се овозможува владини услуги и образование на амхарски. Исто така, амхарскиот се смета за свет јазик на Растафарите и често се користи од следбениците на Растафаријанското движење. Амхарскиот е најзборуваниот јазик на Африканскиот Рог.

## Писмо
Амхарскиот се пишува со етиопското писмо, кое е абугида. Секој карактер од писмото се состои од согласка и самогласка, но основниот облик на карактерот е зададен од согласката. Писмото има повеќе различни карактери за, денес, исто гласови, но тоа се должи на фактот што во минатото сите тие имале различни гласновни вредности. Со текот на времето фонетскиот систем на јазикот се променил, но не и писмото.  Карактерите на амхарски се именуваат како „фидели“.

### „Фидели“

### Правописни знаци
: знак за почеток на параграф
: одделување на зборови
: точка
: запирка
: точка-запирка
: две точки
: вовед за текст од описна претставка
: прашалник
: одделувач на параграфи

## Гласови

300px

## Наводи

## Надворешни врски
*Избрана библиографија за амхарскиот
*Курс по амхарски јазик

*
Категорија:Флективни јазици
25 октомври, Првиот Ден

***25 октомври, Првиот Ден*** () е советски анимиран филм од 1968 во режија на Јуриј Норштејн и Аркадиј Тјурин. Филмот е направен во стилот на советските уметници од 1920-тите години - Алтман и Петров-Водкин чии слики, всушност, и се користени при анимирањето.

## Поврзано
* Јуриј Норштејн

## Надворешни врски
* 
* *[http://www.animator.ru/db/?p=show_film&fid=2241 25 октомври, Првиот Ден]* на *Animator.ru* ru 
* *[http://multiki.arjlover.net/info/25-e.pervyj.den.avi.html 25 октомври, Првиот Ден]* достапен за симнување.

Категорија:Филмови на руски јазик
Категорија:Филмови на Јуриј Норштејн
Категорија:Советски филмови
Категорија:Руски филмови
Категорија:Советски цртани филмови
Категорија:Руски цртани филмови
Битката кај Керженец

„**Битката кај Керженец**“ () е советски анимиран филм од 1971 во режија на Иван Иванов-Вано и Јуриј Норштејн. Филмот содржи музика на Николај Римски-Корсаков, како и руски фрески и слики од средниот век (анимирани со помош на дводимензионална стоп моушн анимација).

## Кратка содржина
thumb|left|Сцена од битката
Приказната се заснова на легендата за невидливиот град Китеж (која исто така е дел и од опера во четири чина на Римски-Корсаков од 1907), кој исчезнал под водите на едно езеро во обид да избегне напад на Монголите (Русија се наоѓа под монголска инвазија во тек од три века за време на средниот век).

Сепак, филмот само повремено ја следи легендата, бидејќи врвната точка на истиот е битка меѓу руските војници и монголските орди, која е направена да симболизира битка меѓу две култури (на пример Богородица се јавува на почетокот на филмот, набљудувајќи ја со нежен поглед руската армија).

## Награди
* 1971 - *[[Меѓународен филмски фестивал во Карлови Вари]]*: добива награда *Најдобар анимиран филм*
* 1972 - *[[Загрепски светски фестивал на анимирани филмови]]*: главна награда
* 1972 - Тбилиси: *Најдобар анимиран филм*
* 1972 - *[[Бомбај]]ски филмски фестивал*: "*Диплома*"

## Поврзано
* Јуриј Норштејн

## Надворешни врски
* 
* *[http://www.animator.ru/db/?ver=eng&p=show_film&fid=2557 Битката кај Керженец]* на *Animator.ru* ru 

Категорија:Филмови на руски јазик
Категорија:Филмови на Јуриј Норштејн
Категорија:Советски филмови
Категорија:Руски филмови
Категорија:Советски цртани филмови
Категорија:Руски цртани филмови
Категорија:Филмови од 1971 година
Тускарорски јазик

**Тускарорски јазик** — ирокески јазик и мајчин јазик на народот Тускарори. Јазикот се зборува во Онтарио, Канада и во САД. Изворната татковина на Тускарорите била Северна Каролина. Името значи „народ на конопот“, по индискиот коноп што го користеле.

Категорија:Ирокески јазици
Категорија:Загрозени јазици
Категорија:Јазици во САД
Стар северноарапски јазик

**Стариот северноарапски јазик**  е мртов јазик кој е познат по многуте натписи кои биле пронајдени во Ирак, Јордан, Сирија и Саудиска Арабија. Овие натписи се смета дека датираат од 6 век п.н.е . Овој дијалект во понатамошното свое развивање станал потомок на современиот арапски јазик.

Категорија:Арапски јазици
Категорија:Семитски јазици
Категорија:Мртви јазици во Азија
Литературен арапски јазик

**Литературниот арапски јазик** () или **стандарден арапски јазик**  — дел од арапските јазици кој се користи во писмена форма и во формалниот говор низ арапскиот свет за да се олесни комуникацијата.

Повеќе од западните теоретичари обично разликуваат две форми на овој јазик: **класичен арапски јазик** (اللغة العربية التراثية) кој се употребувал во Куранот и во раното развивање на исламот во околу 7 век, и **современ арапски јазик** (اللغة العربية الحديثة) кој се употребува денеска. Современиот јазик се заснова на основата на класичниот арапски јазик. Повеќе од арапската популација смета дека овој јазик претставува две разнообразија на еден јазик.

Категорија:Арапски јазици
Категорија:Семитски јазици
Дофарски арапски јазик

**Дофарски арапски јазик** — јазик кој спаѓа во групата на семитски јазици како и во подгрупата на арапски јазици. Овој јазик се зборува во Оман од страна на околу 70 000 жители.

Категорија:Арапски јазици
Категорија:Семитски јазици
Категорија:Јазици во Оман
Досиеја икс

**Досиеја икс** — наградувана американска научнофантастична телевизиска серија создадена од Крис Картер. Првобитно е емитувана на ФОКС телевизија, од 10 септември 1993 до 19 мај 2002, комплетирајќи девет сезони. Во главните улоги настапуваат Дејвид Дуковни (Фокс Молдер) и Џилијан Андерсон (Дејна Скали), ФБИ агенти кои имаат за задача да истражуваат паранормални феномени, а чести заплети се теориите на заговор за вонземјаните и нивната врска со владата.

Серијата стана многу популарна и популаризираше некои фрази како *„Вистината е таму некаде“, „Никому не верувај“, „Сакам да верувам“*. Обожавателите ги делат епизодите на епизоди со митолошки приказни, чија тема е инвазијата на вонземјани, и на епизоди т.н. „чудовишта на неделата“, чија тема се суштества и ситуации поврзани со паранормалното. Исто така, неколку епизоди се посветени на истражување на врската меѓу Молдер и Скали.

Американскиот магазин *TV Guide* ја означи *Досиеја икс* како една од најпопуларните телевизиски серии на сите времиња, а и како втора култна серија на сите времиња, по Ѕвездени патеки.

## Наводи

Категорија:Телевизиски серии со почеток во 1993 година
Неџдиски арапски јазик

**Неџдиски арапски јазик** — варијанта на арапскиот јазик од групата на семитски јазици. Се говори во облста Неџд, Саудиска Арабија како и во Јордан, Сирија и Ирак од околу 10.000.000 луѓе.

Категорија:Арапски јазици
Категорија:Семитски јазици
Категорија:Јазици во Саудиска Арабија
Категорија:Јазици во Јордан
Категорија:Јазици во Ирак
Категорија:Јазици во Сирија
Централноазиски арапски дијалект

**Средноазиски арапски јазик** — јазик кој спаѓа во групата на семитски јазици и дејалекти и во подгрупата на арапски јазици. Овој јазик се зборува во некои делови на Узбекистан и Таџикистан како и во некои друѓи делови од Средна Азија. Со започнување на муслиманската инвазија врз средна Азија во 8 век дошло до создавање на еден општ *арапски јазик* кој се употребувал како во литературата така и во науката. Средноазиските Арапи сè повеќе живееле изолирано од другите општества во целина. Токму тој фактор им помогнал на нивниот јазик да опстане до XX век.

Категорија:Арапски јазици
Категорија:Семитски јазици
Категорија:Јазици во Узбекистан
Категорија:Јазици во Таџикистан
Хузестански арапски јазик

250px|мини
**Хузестанскиот арапски јазик**  — дијалект на арапскиот јазик кој се зборува во покраината Хузастан во Ирак. Овој дијалект е многу сличен со ирачкиот арапски, кој е исто така дијалект во Ирак.

Категорија:Арапски јазици
Категорија:Семитски јазици
Категорија:Јазици во Иран
Ширвански арапски јазик

**Ширванскиот арапски јазик**  — јазик кој спаѓа во групата на семитски јазици и во подгрупата на арапски јазици.Овој јазик е мртов јазик и се зборувал на некои места во Азербејџан и Дагестан, Русија. Исто така, овој јазик бил зборуван во почетокот на 8 век во Кавказ по муслиманското освојување на истиот. Тој таму бил пренесен од страна на арапските трговци и занаетчии кои доагале од Сирија и Багдад. Освен тоа, овој јазик апсолутно се употребувал и од страна на муслиманската војска која одела во поход. Но, со постепеното опаѓање на моќта на муслиманите, во 13 век овој јазик постепено започнал да се повлекува кон Персија. Така, голем број на арапи продолжиле да имигрираат во Русија, Дагестан и на тој начин заедно сосебе го “земале“ и својот јазик.

Категорија:Арапски јазици
Категорија:Семитски јазици
Категорија:Јазици во Азербејџан
Категорија:Мртви јазици во Азија
Категорија:Мртви јазици во Европа
Египетски арапски јазик

**Египетски арапски**, локално познат како **колоквијален египетски** ( : العامية المصرى, [el.ʕæmˈmejjæ l.mɑsˤˈɾejjɑ] ), или едноставно **Масри** (  ), е најкористениот народен арапски дијалект во Египет.  Тој е дел од семејството на афро-азиски јазици и потекнува од делтата на Нил во долен Египет . 100 милиони Египќани зборуваат континуитет на дијалекти, од кои најистакнат е Кајрински. Тоа е исто така разбрано во повеќето земји што зборуваат арапски поради широкото египетско влијание во регионот, вклучувајќи го египетското кино и египетската музика. Овие фактори помагаат да стане најшироко користен и убедливо најпроучен сорта на арапски.

Иако е првенствено говорен јазик во Египет, пишаната форма се користи во романи, драми и песни (народна литература), како и во стрипови, реклами, некои весници и транскрипции на популарни песни. Литературниот арапски јазик се користи во повеќето други пишани медиуми и во вестите на радио и телевизија. Литературниот арапски јазик е стандардизиран јазик заснован на јазикот на Куранот, односно класичниот арапски јазик. Египетскиот народен јазик е речиси универзално напишан со арапска азбука за локална употреба, иако вообичаено се транскрибира со латински букви или Меѓународната фонетска азбука во лингвистички текстови и учебници наменети за учење на ученици кои не се домородни. Фонетиката, граматичката структура и вокабуларот на дијалектот се под влијание на коптскиот јазик; богатиот речник е под влијание и на европските јазици како што се францускиот јазик, италијанскиот јазик, грчкиот јазик и англискиот јазик.

Категорија:Арапски јазици
Категорија:Семитски јазици
Категорија:Јазици во Египет
Чапјата и жеравот

***Чапјата и жеравот*** () е советски анимиран филм од 1974 во режија на Јуриј Норштејн и продукција на *[[Сојузмултфилм]]*. Филмот е направен по мотивот на руска сказна прераскажана од Владимир Дал.

## Поврзано
* Јуриј Норштејн

## Надворешни врски
* 
* *[http://www.animator.ru/db/?p=show_film&fid=2670 Чапјата и жеравот]* на *Animator.ru*  

Категорија:Филмови на руски јазик
Категорија:Филмови на Јуриј Норштејн
Категорија:Советски филмови
Категорија:Руски филмови
Категорија:Советски цртани филмови
Категорија:Руски цртани филмови
Категорија:Филмови од 1974 година
Фуџи (јаболко)

Јаболкото **Фуџи**, е растителна култура на јаболкото развиена од одгледувачи од станицата за истражување Тохоку (јап:農林省園芸試験場東北支場)  во Фуџисаки, Аомири, Јапонија во доцните 1930-ти. и донесено на пазарот во 1962. Тоа е мешавина на две американски сорти на јаболка, црвеното вкусно јаболко и старото вирџиниско ралс генет јаболко. Именувано е по „*фуџи*саки“ и по планината Фуџи.

## Белешки

Категорија:Јаболка